Forslag til RÅDETS BESLUTNING om tilskud fra Fællesskabet til bestemte udgifter, som medlemsstaterne afholder til iværksættelse af kontrol-, inspektions- og overvågningsordninger for den fælles fiskeripolitik

(forelagt af Kommissionen)

BEGRUNDELSE

Fiskerikontrol er et vigtigt element i den fælles fiskeripolitik. Som forhandlingerne i Rådet og Europa-Parlamentet viser, betragtes fremskridt på dette område som en nødvendighed. Spørgsmålet kræver en samlet strategi, som fastlægges andetsteds. Dette forslag er den finansielle del af denne strategi.

Medlemsstaterne har ansvaret for fiskerikontrollen, men tilskud fra Fællesskabet er nødvendigt for det første for at fremme synergien mellem medlemsstaterne, dernæst som igangsætter og for at skabe innovativ dynamik på visse områder, og endelig for at undgå, at en eventuel utilstrækkelig kontrol i en medlemsstat påvirker den indsats, som andre yder, især inden for de talrige former for fiskeri, der vedrører flere medlemsstater. Ved ydelsen af disse tilskud skal der i øvrigt tages hensyn til de store udgifter, der er forbundet med fiskerikontrollen, især den del, som foregår på havet. Erkendelsen heraf har ført til, at Rådet har vedtaget to beslutninger, hvorved Fællesskabet bemyndiges til at yde tilskud til medlemsstaternes udgifter til kontrol. Der er tale om beslutning 89/631/EØF for perioden 1991-1995 og beslutning 95/527/EF for 1996-2000. En analyse af disse beslutninger viser klart, at medfinansieringen har haft en meget positiv virkning på medlemsstaternes kontrolsystemer. Der er dog stadig behov for tilskud fra Fællesskabet. Det er derfor nødvendigt, at Rådet vedtager en ny beslutning.

Videreførelse af de hidtidige regler er imidlertid ikke tilstrækkeligt. Forholdene har udviklet sig. Behovene og prioriteringerne er ikke længere de samme. De tidligere bestemmelser har under deres anvendelse vist forskellige svagheder, som må afhjælpes. Der er således overvejelser i gang, dels om den almindelige udvikling inden for den fælles fiskeripolitik, som Kommissionen skal fremlægge for Rådet og Europa-Parlamentet inden udgangen af 2002, og dels om, hvorledes kontrolopgaverne skal fordeles mellem medlemsstaternes myndigheder og Fællesskabets instanser. Der skal således vedtages et grundlag for, at Fællesskabet fortsat kan udføre sine opgaver på en måde, der passer til de nuværende forhold, og lovgivningen skal forbedres, uden at det foregriber konklusionerne af de igangværende overvejelser og de eventuelle kommende reformer. Dette tredobbelte grundlag har været retningsgivende for nærværende udkast.

1/ Der foreslås en gyldighedsperiode på tre år og ikke længere fem som de tidligere beslutninger. Herved sikres det, at tiltaget, der kun er virksomt, hvis det får en vis varighed, både bevarer kontinuiteten og opfylder de umiddelbare behov, samtidig med at der fastlægges en logisk frist for, hvornår de kommende drøftelser skal indledes.

2/ Prioriteringerne og beløbene tilpasses

På grundlag af de tidligere beslutninger var den vigtigste udgiftspost udgifterne til investeringer i interventionerne på havet. Disse udgifter må nødvendigvis fortsat være betydelige, men skal nedbringes i forhold til tidligere, fordi der har været åbnet store muligheder for at indhente eventuelle forsinkelser på dette område. Den almindelige tendens bliver nu en politik, der tager sigte på fornyelse og supplering, og ikke på anskaffelse af det nødvendige udstyr. Desuden skal udgifterne i højere grad koncentreres om de krav, der har afgørende betydning for fællesskabsinteresserne, og/eller som tager sigte på at udjævne bestående skævheder.

For at fremme de nye teknologier skal de tiltag, der afholdes over Fællesskabets budget, konstant spille den vigtige rolle at fremme fornyelse. Men der skal skelnes mellem de forskellige områder. Som led i datamatiseringen af udvekslingen af oplysninger mellem medlemsstaternes myndigheder og/eller med Kommissionens tjenester skal der gives et kraftigt incitament til, at de muligheder, som datanettene tilbyder, udnyttes så hurtigt som muligt. Den anden vigtige anvendelse er at følge fiskerifartøjerne via satellitter (VMS : Vessel Monitoring System). Ved den tidligere beslutning blev der åbnet mulighed for, at Fællesskabet kunne yde tilskud hertil på over 50%, da det var nødvendigt hurtigt at sørge for, at Fællesskabets system blev fuldstændigt operationelt. Dette mål blev i det væsentlige nået. Derfor må muligheden for at yde tilskud på over 50% forbeholdes eventuelle udvidelser af V.M.S.

I udkastet forudses det i øvrigt ikke, at de tidligere tiltag, som der er afsat aktionsbevillinger til, men hvis begrundelse er forældet, skal forlænges, men der opretholdes en mulighed for at medfinansiere udgifterne til uddannelsen af inspektører og udveksling af personale mellem medlemsstaterne. Der er store mangler på dette område, hvori der ligger en klar fællesskabsdimension, som bør styrkes. Der er desuden forudset støtte til udgifterne til tiltag inden for regionale fiskeriorganisationer. Der har i flere år været gennemført tiltag af denne type inden for NAFO. I en tidligere meddelelse fra Kommissionen om regionale fiskeriorganisationer - "EU's deltagelse i regionale Fiskeriorganisationer" (KOM(1999) 613 endelig af 8. december 1999) - anbefales det, at der vedtages fælles bestemmelser gældende for samtlige disse organisationer. Herved kunne Fællesskabets deltagelse begrænses til en overgangsperiode, nemlig indtil trufne foranstaltninger blev iværksat, og under hensyn til de vanskeligheder, som medlemsstaterne eventuelt støder på, når de hurtigt vil iværksætte nye foranstaltninger. Ved indsættelsen af særbestemmelser for de regionale fiskeriorganisationer i udkastet imødekommes ønskerne om at gøre retsgrundlagene klarere under hensyn til den begrænsede gyldighedsperiode på tre år, men uden at mellem- og langsigtede løsninger foregribes. Drøftelserne om de grundlæggende principper kan foregå i dette tidsrum.

Kombinationen af en nedsættelse af tilskuddet til visse aktionstyper og en forhøjelse for andre udgiftsområder kræver en justering af budgettet, der for de tidligere beslutninger har ligget på gennemsnitligt 41 mio. EUR årligt. Det forventes, at der for årene 2001 til 2003 skal afsættes 35 mio. EUR.

3/ Sammenhængen, relevansen og gennemsigtigheden øges

De samlede virkninger af de tidligere beslutninger på det finansielle område og udbygningen af kontrollen af den fælles fiskeripolitik støtter, at der er behov for bedre garantier for, at Fællesskabets tiskud anvendes hensigtsmæssigt og efter reglerne. Der påtænkes indsat bestemmelser, hvorefter der inden for en flerårig ramme årligt skal træffes beslutninger om prioriteringer af de udgifter, der mest direkte har tilknytning til fællesskabsproblematikken. Dette gælder først og fremmest de midler, der skal stilles til rådighed til tiltag i forbindelse med de regionale fiskeriorganisationer med henblik på at fremme den samlede strategi, herunder især uddannelse af personale. For at fremme gennemsigtigheden foreslås der vedtaget bestemmelser til vurdering af fællesskabstilskuddenes bestemmelse, nøjagtige anvendelse og virkning.

Kommissionen foreslår derfor Rådet at vedtage nærværende forslag snarest.

2000/0273 (CNS)

Forslag til RÅDETS BESLUTNING om tilskud fra Fællesskabet til bestemte udgifter, som medlemsstaterne afholder til iværksættelse af kontrol-, inspektions- og overvågningsordninger for den fælles fiskeripolitik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen [1],

[1] EFT C

under henvisning til udtalelse fra Europa-Parlamentet [2], og

[2] EFT C

ud fra følgende betragtninger:

(1) Den fælles fiskeripolitik, der sikrer fiskeressourcernes beståen og således beskæftigelsen i fiskerisektoren, kan kun nå sine mål, hvis dens regler overholdes, og dette kontrolleres effektivt.

(2) Disse mål og regler er først og fremmest fastlagt ved Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur [3] og ved Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik [4].

[3] EFT L 389 af 31.12.1992, s. 1. Senest ændret ved forordning (EF) nr. 1181/98 (EFT L 164 af 9.6.1998, s. 1).

[4] EFT L 261 af 20.10.1993, s. 1. Senest ændret ved forordning (EF) nr. 2846/98 (EFT L 358 af 31.12.1998, s. 5).

(3) Medlemsstaterne opfylder en forpligtelse af EF-interesse, når de sikrer, at kontrolordningen for den fælles fiskeripolitik gennemføres.

(4) For nogle medlemsstater er kontrollens omfang særlig stor og kan i visse tilfælde medføre uforholdsmæssigt høje udgifter.

(5) Det bør derfor fastsættes, at Fællesskabet kan yde tilskud til visse udgifter til kontrol, inspektion og overvågning, som medlemsstaterne afholder.

(6) I betragtning af den samlede positive virkning af Fællesskabets tilskud i medfør af Rådets beslutning 89/631/EØF [5] for perioden 1991-1995 og Rådets beslutning 95/527/EF [6] for perioden 1996-2000 er det nødvendigt at fortsætte med disse tilskud, uden at der dog bliver tale om blot en videreførelse. Nogle udgifter bør således nedsættes for at gøre det muligt at sætte mere aktivt ind på andre områder.

[5] EFT L 364 af 14.12.1989, s. 64. Senest ændret ved beslutning 95/52/EF (EFT L 301 af 14.12.1995, s. 35).

[6] EFT L 301 af 14.12.1995, s. 30.

(7) En periode på tre år, fra 2001 til 2003, udgør en tilstrækkelig tidshorisont for ydelse af Fællesskabets tilskud, og de ændringer i den fælles fiskeripolitik, som måtte blive besluttet efter artikel 14 i forordning (EØF) nr. 3760/92 foregribes ikke herved.

(8) Midlerne opføres som årlige bevillinger på De Europæiske Fællesskabers almindelige budget.

(9) Det bør være en forudsætning for, at Fællesskabet yder tilskud, at de medlemsstater, der modtager dem, gennemfører en tilfredsstillende kontrol både på havet og på land.

(10) De medlemsstater, der modtager tilskud, skal årligt og samlet efter udløbet af treårsperioden (2001 - 2003) evaluere målene for og virkningerne af deres udgifter til kontrolprogrammer -

VEDTAGET FØLGENDE BESLUTNING:

Artikel 1

Fællesskabet kan på de betingelser, der er fastsat i nærværende beslutning, yde tilskud til medlemsstaternes kontrolprogrammer med henblik på iværksættelse af kontrol-, inspektions- og overvågningsordninger for den fælles fiskeripolitik, jf. forordning (EØF) nr. 2847/93.

I kontrolprogrammerne specificeres målene for og midlerne til kontrollen samt de forventede udgifter, især for så vidt angår de tiltag, der omhandles i stk. 2.

Artikel 2

Det i artikel 1 omhandlede tilskud (herefter benævnt "tilskud") kan ydes til visse udgifter til kontrolprogrammerne og har følgende formål:

a) indsættelse af det edb-udstyr og oprettelse af de datanet, der er nødvendige for informationsudvekslingen i forbindelse med kontrollen

b) forsøg med og ibrugtagning af nye teknologier til forbedring af overvågningen af fiskeriet

c) uddannelse af kontrolpersonale

d) iværksættelse af nye inspektions- og overvågningsprogrammer for de regionale fiskeriorganisationer, hvori Det Europæiske Fællesskab er kontraherende part

e) erhvervelse eller modernisering af inspektions- og kontroludstyr.

I forbindelse med punkt a), b), d) og e) betragtes kun udgifter på over 13 200 EUR som en tilskudsberettiget udgift.

Artikel 3

Som "tilskudsberettigede" betragtes de i artikel 2 omhandlede udgifter, som følger af retlige og finansielle forpligtelser indgået af medlemsstaternes ansvarlige myndigheder under denne beslutnings anvendelsesperiode, hvortil der ikke ydes andre finansielle fællesskabstilskud. Momsen betragtes ikke som en tilskudsberettiget udgift.

Udgifterne er tilskudsberettigede i det omfang, hvori de faktisk anvendes til iværksættelse af kontrolprogrammerne.

Artikel 4

1. Tilskuddet ydes til de tilskudsberettigede udgifter, som medlemsstaterne afholder mellem den 1. januar 2001 og den 31. december 2003.

2. Budgetmyndigheden fastlægger de bevillinger, som er til rådighed for det enkelte regnskabsår. Tilskuddet ydes inden for de bevillinger, som er afsat hertil på De Europæiske Fællesskabers almindelige budget.

3. Hvis bevillingerne på De Europæiske Fællesskabers almindelige budget ikke gør det muligt at yde tilskud til alle medlemsstaternes forventede tilskuds berettigede udgifter, ydes der først og fremmest tilskud til dækning af udgifterne til de kontrolforanstaltninger, der er fastsat i fællesskabets lovgivning.

Artikel 5

1. Tilskuddet til de udgifter, der omhandles i artikel 2, litra a), dækker de tilskudsberettigede udgifter til oprettelse af systemer for registrering, forvaltning og overførsel af data i forbindelse med kontrol, herunder edb-anvendelse og software.

2. Tilskuddet andrager for hver medlemsstat årligt højst 75% af de tilskudsberettigede udgifter.

Artikel 6

1. Tilskuddet til de udgifter, der omhandles i artikel 2, litra b), dækker de tilskudsberettigede udgifter til forsøg med og indsættelse af nye teknologier til at forbedre kontrollen af fiskeriet og hertil knyttede aktiviteter.

2. Tilskuddet andrager for hver medlemsstat årligt højst 50% af de tilskudsberettigede udgifter.

3. Kommissionen kan dog fastsætte en højere sats end den i stk. 2 anførte for at muliggøre Fællesskabets medfinansiering af de tilskudsberettigede udgifter til udvidelse af det jord- og satellitbaserede system, der omhandles i artikel 3 i forordning (EØF) nr. 2847/93, til andre fartøjer end dem, der omhandles i artikel 3, stk. 2, i samme forordning, samt til andre oplysninger end positionsregistrering og til indførelse af elektroniske logbøger.

Artikel 7

1. Tilskuddet til de udgifter, der omhandles i artikel 2, litra c), dækker i overensstemmelse med bestemmelserne i bilag I de tilskudsberettigede udgifter enten til tilrettelæggelse af uddannelsesseminarer og -kurser af mindst en dags varighed eller til udveksling af personale medlemsstaterne imellem som led i uddannelsen af medlemsstaternes kontrolpersonale, især i en anden medlemsstat end den, hvor den pågældende gør tjeneste.

2. Tilskuddet andrager for hver medlemsstat årligt højst 50% af de tilskudsberettigede udgifter.

Artikel 8

1. Tilskuddet til de udgifter, der omhandles i artikel 2, litra d), dækker de tilskudsberettigede udgifter til indførelsen af nye inspektions- eller overvågningsprogrammer vedtaget i de regionale fiskeriorganisationer, i hvilke Det Europæiske Fællesskab er kontraherende part, herunder driftsudgifter.

2. Tilskuddet andrager for hver medlemsstat årligt højst 50% af de tilskudsberettigede udgifter.

Artikel 9

1. Tilskuddet til de udgifter, som omhandles i artikel 2, litra e), dækker investeringsudgifterne til erhvervelse eller modernisering af fartøjer og luftfartøjer, der faktisk anvendes til kontrol, inspektion og overvågning af fiskeri.

2. Tilskuddet andrager for hver medlemsstat årligt højst 30% af de tilskudsberettigede udgifter.

3. Kommissionen kan dog fastsætte en højere sats end den i stk. 2 anførte, idet denne højere sats dog højst kan udgøre 50% af de tilskudsberettigede udgifter i følgende tilfælde:

a) til medlemsstater, der skal kontrollere en eksklusiv økonomisk zone eller en udstrakt fastlandssokkel, og som beviser, at de midler, der står til rådighed hertil, ikke muliggør en tilstrækkeligt effektiv kontrol

b) til medlemsstater, der hvert år i perioden 2001-2003 anvender kontrolressourcer til kontrol af et reguleret område, som hører under en regional fiskeriorganisation, hvori Det Europæiske Fællesskab er kontraherende part, og hvor fiskefartøjer, der føres deres flag, driver fiskeri.

Gennemførelsesbestemmelserne til første afsnit, litra b), fastsættes af Kommissionen i samråd med de pågældende medlemsstater.

Artikel 10

Et særligt tilskud, der for hver medlemsstat pr. år ikke kan overstige 50% af de tilskudsberettigede udgifter, kan ydes til indførelse af et system til evaluering af afholdte udgifter til kontrol af den fælles fiskeripolitik. Dette tilskud tager sigte på tilskudsberettigede udgifter i forbindelse med indførelsen og driften af et evalueringssystem, herunder etableringen af et analytisk regnskabssystem, der gør det muligt at beregne udgifterne til de forskellige tiltag, der iværksættes af medlemsstaternes myndigheder.

Artikel 11

Den årlige tildeling over budgettet til de tiltag, hvortil der ydes et tilskud på over 50%, begrænses til 20% af rammebevillingen.

Artikel 12

1. De medlemsstater, der ønsker tilskud, forelægger senest den 31. marts 2001 Kommissionen et overslag over de årlige udgifter for årene 2001, 2002 og 2003, hvortil de ønsker tilskud, ledsaget af et treårigt program med en beskrivelse af den kontrol, de har til hensigt at gennemføre i den treårsperiode.

Kontrolprogrammet skal omfatte målsætningerne for den planlagte kontrol og inspektion, de påtænkte operative tiltag samt de forventede resultater, og dække alle relevante områder inden for fiskerikontrol.

Programmer, der modtages efter den 31. marts 2001, tages kun i betragtning i undtagelsestilfælde, der er begrundet behørigt af den pågældende medlemsstat.

2. Programmerne skal omfatte nøjagtige oplysninger vedrørende punkt 1 og 2 i bilag II, del A.

Artikel 13

Kommissionen beslutter på grundlag af oplysninger fra medlemsstaterne før den 30. juni hvert år under hensyn til kriterierne i punkt 3 i bilag II, del A og efter proceduren i artikel 18 i forordning (EØF) nr. 3760/92:

a) hvorvidt de forventede udgifter for de løbende regnskabsår er tilskudsberettigede

b) hvilken sats der skal anvendes for tilskuddet

c) hvilke betingelser der eventuelt skal gælde for Fællesskabet tilskud.

Artikel 14

1. På begrundet anmodning fra medlemsstaten kan Kommissionen yde forskud på indtil 50% på Fællesskabets årlige tilskud. Forskuddet fratrækkes det endelige beløb for tilskuddet til de faktisk godkendte tilskudsberettigede udgifter.

2. Medlemsstaterne indgår deres retlige og finansielle udgiftsforpligtelser senest et år efter meddelelsen af den i artikel 13 omhandlede beslutning. Medlemsstaterne afholder deres planlagte udgifter i løbet af et år regnet fra indgåelsen af nævnte retlige og finansielle forpligtelse. Er den retlige og finansielle forpligtelse ikke indgået inden for den fastsatte periode, skal alle eventuelt udbetalte forskud straks tilbagebetales.

Artikel 15

Hvis en medlemsstat beslutter, at den ikke vil afholde alle eller en del af de tilskudsberettigede udgifter, som der er givet tilsagn om tilskud til, underretter den straks Kommissionen derom med oplysning om, hvilke virkninger det har for kontrolprogrammet.

Artikel 16

1. Medlemsstaterne forelægger deres ansøgninger om udgiftsrefusion senest den 31. maj i året efter det år, hvor udgifterne blev godkendt.

2. I forbindelse med indgivelsen af ansøgningerne om udgiftsrefusion efterprøver og bekræfter medlemsstaterne, at udgifterne er afholdt i overensstemmelse med betingelserne i denne beslutning samt direktiverne om samordning af fremgangsmåderne ved indgåelse af offentlige bygge-, indkøbs-, og tjenesteydelseskontrakter, navnlig punkt 4 i bilag II, del A.

3. Hvis det af ansøgningen fremgår, at betingelserne i stk. 2 ikke er overholdt, foretager Kommissionen en grundig undersøgelse af sagen og anmoder medlemsstaten om at fremsætte sine bemærkninger. Bekræfter undersøgelsen, at de nævnte betingelser ikke er overholdt, fastsætter Kommissionen en frist for medlemsstaten til at opfylde betingelserne. Har medlemsstaten ved fristens udløb ikke efterkommet henstillingen, kan Kommissionen nedsætte, suspendere eller ophæve tilskuddet inden for det pågældende interventionsområde. Ethvert beløb, der giver anledning til inddrivelse som uretmæssigt udbetalt, skal tilbagebetales til Kommissionen med tillæg af morarenter.

4. Medlemsstaterne opbevarer alle bilag i tre år regnet fra datoen for Kommissionens udbetaling af refusionen.

Artikel 17

Medlemsstaterne forelægger Kommissionen udgiftsprogrammerne og ansøgningerne om udgiftsrefusion og forskud udtrykt i euro. Udgiftsprogrammer, der ikke er udtrykt i euro, tages ikke i betragtning.

De medlemsstater, der ikke deltager i tredje fase af Den Økonomiske og Monetære Union, angiver den anvendte omregningskurs.

Artikel 18

Medlemsstaterne giver Kommissionen alle oplysninger, som den anmoder dem om med henblik på udøvelsen af de opgaver, som denne beslutning pålægger den.

Medlemsstaterne giver Kommissionen alle oplysninger, der gør det muligt for den at kontrollere anvendelsen af de kontrol-, inspektions- og overvågningsmidler, som der er ydet tilskud til i medfør af denne beslutning. Disse oplysninger skal holdes til rådighed for Kommissionen i mindst tre år regnet fra datoen for Kommissionens refusion af udgifterne.

Hvis Kommissionen finder, at midlerne ikke anvendes til de påtænkte formål eller i overensstemmelse med nærværende beslutning, meddeler den dette til den pågældende medlemsstat, som foretager en administrativ undersøgelse, hvori Kommissionens tjenestemænd kan deltage. Medlemsstaten underretter Kommissionen om udviklingen i og resultaterne af undersøgelsen og tilsender den straks et eksemplar af undersøgelsesrapporten sammen med oplysning om de vigtigste principper, der har været lagt til grund ved dens udarbejdelse. Kommissionen kan i givet fald beslutte, at alle uretmæssigt udbetalte beløb skal tilbagebetales med tillæg af morarenter.

Artikel 19

Kommissionen foretager kontrol i det omfang, den skønner nødvendigt, for at sikre, at de betingelser og opgaver, som denne beslutning pålægger medlemsstaterne, er opfyldt, og medlemsstaterne bistår de tjenestemænd, som Kommissionen har udpeget med henblik herpå.

Bestemmelserne i første afsnit berører ikke artikel 29 i forordning (EØF) nr. 2847/93.

Artikel 20

1. Medlemsstaterne tilsender inden den 30. april hvert år Kommissionen en foreløbig evalueringsrapport, der skal omfatte punkterne i bilag III, vedrørende de tilskudsberettigede udgifter det foregående år, og hvori det tillige præciseres, hvilke fremskridt der er opnået i forhold til planerne, og hvilke virkninger udgifterne har haft på kontrolprogrammerne, herunder, om der er behov for at tilpasse disse programmer.

2. Medlemsstaterne tilsender inden den 31. maj 2004 Kommissionen en samlet evalueringsrapport, der skal være i overensstemmelse med punkterne i bilag III, og hvori det angives hvilke virkninger tilskuddet har haft for hele det treårige kontrolprogram.

3. De oplysninger, der omhandles i stk. 1 og 2, skal gøre det muligt for Kommissionen på tilfredsstillende måde at overvåge anvendelsen af tilskuddet.

Artikel 21

Kommissionen forelægger senest den 31. december 2003 på grundlag af de oplysninger, medlemsstaterne har fremsendt i overensstemmelse med artikel 20, stk. 1, en rapport for Europa-Parlamentet og Rådet om anvendelsen af nærværende beslutning, i givet fald ledsaget af forslag til opfølgning af rapporten.

Artikel 22

Denne beslutning er rettet til medlemsstaterne.

Udfærdiget i Bruxelles, den

På Rådets vegne

Formand

BILAG I

NÆRMERE REGLER FOR UDGIFTERNE TIL UDDANNELSE AF KONTROLPERSONALE

1. Udgifterne til tilrettelæggelse af kurser og seminarer dækker især leje af lokaler, køb eller leje af undervisningsmateriale og betaling af honorarer til de undervisere, der ikke er ansatte i en national administration eller myndighed eller i EU. De dækker tillige rejse- og opholdsomkostningerne for deltagerne og underviserne fra medlemsstaterne.

2. Udgifterne til udveksling af medarbejdere fra medlemsstaterne dækker især rejse og ophold for de pågældende.

3. Rejseudgifterne dækker rejsen tur/retur med offentlige transportmidler mellem deltagernes bopæl og bestemmelsesstedet.

4. Opholdsudgifterne dækker omkostningerne til indlogering, mad og lokal transport.

5. Rejse- og opholdsudgifterne fastsættes i overensstemmelse med refusions reglerne i medlemsstaterne.

BILAG II

DEL A

1. De årlige udgiftsprogrammer, der omhandles i artikel 12, viser udgifterne for årene 2001, 2002 og 2003. Heri anføres navnlig:

- tidsplanen for de forventede udgifter

- karakteristika for, arten af og udgifterne til de nye teknologier og datanet samt de mål, der er sat for kontrollen

- arten og varigheden af samt udgifterne til og målene for foranstaltningerne til uddannelse af kontrolpersonale samt deltagerantal

- tekniske karakteristika for og udgifterne til kontroludstyret (herunder forventet betalingsmåde) samt målene for kontrollen og forventet anvendelse (herunder ibrugtagningsdato).

2. Medlemsstaterne tilstiller Kommissionen alle relevante meddelelser om følgende punkter:

- de mål, der tilstræbes nået for de udgifter, de agter at afholde

- de forventede resultater i forhold til udgifterne

- for udgifter til erhvervelse eller modernisering af fartøjer eller luftfartøjer, et overslag over den tid, hvori disse anvendes til inspektion og overvågning af fiskeri

- medlemsstaternes udnyttelse i de foregående år af de tilskud, som de har modtaget i henhold til beslutning 95/527/EF

- forbedringen af effektiviteten af medlemsstatens fiskerikontrol på havet og på land i den periode, der ligger forud for ansøgningen, og den forbedring, der forventes som følge af de planlagte udgifter.

Medlemsstaterne tilsender desuden Kommissionen de behørigt udfyldte formularer, hvortil modellerne figurerer i del B.

3. Kriterier, der skal tages i betragtning ved beslutningen om ydelse af tilskud:

- omfanget og effektiviteten af de menneskelige og materielle ressourcer, som medlemsstaten faktisk anvender til fiskeriovervågningen

- graden af samarbejde med andre medlemsstater og Kommissionen inden for fiskeriovervågningen

- medlemsstatens bidrag til fiskerikontrollen og dens opfyldelse af de forpligtelser, der følger af de inspektions- og overvågningsprogrammer, der er fastsat inden for de regionale fiskeriorganisationer, hvori Fællesskabet er kontraherende part

- medlemsstatens indsats til kontrol af højsøfiskeriet fra dens fartøjer

- forskelligartetheden af de fiskeriaktiviteter, som udøves i medlemsstatens fiskerizone

- pålideligheden af de fangsttal, som medlemsstaten meddeler Kommissionen, og medlemsstatens kapacitet til at hindre overskridelse af sine kvoter

- status over medlemsstatens udnyttelse af de støtteberettigede udgifter, hvortil Fællesskabet har givet tilsagn om tilskud i overensstemmelse med Rådets beslutning 95/527/EF eller denne beslutning

- forebyggelse, afsløring og forfølgning af overtrædelser af den fælles fiskeripolitik

- forekomst i den nationale lovgivning og faktisk anvendelse af sanktioner, der står i forhold til overtrædelsens alvor, og som effektivt forebygger senere overtrædelser af samme art

- overholdelse af pligten til at give Kommissionen meddelelse om tilfælde, hvor der konstateres adfærd, der i alvorlig grad overtræder reglerne i den fælles fiskeripolitik, således som fastsat i Rådets forordning (EF) nr. 1447/1999.

4. Spørgeskemaerne om offentligt udbud skal indeholde en henvisning til bekendtgørelser om offentligt udbud, der er offentliggjort i De Europæiske Fællesskabers Tidende. Hvis bekendtgørelserne ikke er blevet offentliggjort i De Europæiske Fællesskabers Tidende, skal støttemodtageren attestere, at de offentlige kontrakter er blevet indgået ifølge EF-bestemmelserne.

Kommissionen kan anmode om enhver oplysning, som den finder nødvendig til bedømmelse af, om EF-forskrifterne om offentligt udbud er blevet overholdt.

Refusionen er betinget af, at der fremlægges bilag i dobbelt eksemplar. Bilagene skal mindst indeholde hovedpunkterne i aftalen mellem medlemsstaten og leverandøren/leverandørerne af serviceydelser samt de tilsvarende betalingsbeviser. For at der kan ydes refusion, skal de enkelte udgifter være anført i en oversigt, der for hver udgift klart angiver udgiftens formål, dens forbindelse med det foreslåede program og nettobeløbet eksklusive moms.

DEL B

1. Fartøjsoversigt

>TABLE POSITION>

Bestemmelser

Navn/beskrivelse - Fartøjets navn anføres. Hvis fartøjet ikke har et navn, bør der gives en kort beskrivelse f.eks. mærke og model. Hvis myndigheden har mere end et fartøj af samme mærke og model, bør fartøjet tildeles et nummer. Den metode, der anvendes til beskrivelse af fartøjet bør anvendes ved alle henvisninger og al korrespondance vedrørende det pågældende fartøj.

a. - navnet på den (kontrol)myndighed, der driver fartøjet

b. - fartøjets alder i år

c. - forventningerne til fartøjets levetid fra nyt i år

d. - fartøjets resterende driftsklare levetid i år (c - b)

e. - procent af driftstid, som fartøjet tilbringer ved kontrolaktiviteter

f. - hver kontrolmyndigheds samlede antal < 10m fartøjer eller landbaserede fartøjer

g. - FTE (Full Time Equivalent) (procent af driftstid anvendt til kontrol x 1) FTE bør være under 1

total - summen af alle FTE viser det samlede antal fartøjer, der anvendes til kontrol. Det samlede antal bør ikke overstige antallet af fartøjer, der anvendes i forbindelse med tilsyn, kontrol og overvågning (MCS)

< 10m fartøjer - antal < 10m fartøjer, der drives af kontrolmyndigheden

Landkøretøjer - antal Landkøretøjer, der drives af kontrolmyndigheden

2. Personaloversigt

>TABLE POSITION>

Bestemmelser

a. - (kontrol)myndighedens navn

b. - opgavetype udført af kontrolpersonalet

c. - FTE-antal (Full Time Equivalent) personer beskæftiget af hver kontrolmyndighed på havet samt luftbaserede inspektører, landbaserede inspektører og andet landbaseret personale

d. - procent af samlet tid hav- og luftbaserede inspektører, landbaserede inspektører og andet landbaseret personale brugte på kontrolopgaver

e. - FTE-antal af kontrolmedarbejdere (d x c). Bør ikke overstige FTE-antallet af medarbejdere (c)

3. Fartøjernes aktivitet

>TABLE POSITION>

Bestemmelser

a. - (kontrol)myndighedens navn

b. - type fartøj brugt til kontrolopgaver (< 10m fartøj, > 10m fartøj, fly, helikopter)

c. - samlet antal fartøjer brugt til kontrol (fra fartøjs-regneark)

d. - FTE-antal (Full Time Equivalent) fartøjer brugt til kontrol (fra fartøjs-regneark)

e. - alle fartøjers samlede antal dage på havet brugt på kontrol

f. - antal dage brugt på havet til kontrol (pr. fartøj) (c/b)

g. - alle flys og helikopteres samlede antal timer brugt på kontrol

h. - antal timer brugt på kontrol pr. fartøj (e/b)

4. Budget

>TABLE POSITION>

Bestemmelser

a. - navnet på den (kontrol)myndighed, der har pligt til fiskerikontrol

b. - samlet budget for hver myndighed med fiskerikontrolopgaver

c. - budget brugt til fiskerikontrol af hver myndighed med kontrolopgaver

c < eller = b

5. Inspektioner*

>TABLE POSITION>

Bemærkninger

a. - Antal kontroller fra luften, på havet og fra land

a1. - antallet af visuelle inspektioner

a2. - antal andre kontroller udført ved f.eks. at gå om bord i skibe, kontrollere logbøger osv.

b. - antal påviste overtrædelser

Inspektionstype - antal kontroller udført på havet, fra luften og i havne

insoicerede fartøjers nationalitet - antal inspektioner udført af indenlandske fartøjer, andre medlemsstaters fartøjer og tredjelandes fartøjer

Kontrolleret ICES-område (på havet) - antal kontroller udført i hvert ICES-område af kontrolfartøjer

Kontrolleret ICES-område (fra luften) - antal kontroller udført i hvert ICES-område af kontrolfly/-Helikoptere

6. Indsats/fysiske karakteristika

MEDLEMSSTAT: // Dato:

// Antal

Kystlængde (KM) //

Størrelse af eksklusiv økonomisk zone (KM2) //

Antal landingshavne //

Fartøjernes størrelse //

< 10m fartøjer //

> 10m fartøjer //

I alt //

Landinger efter fartøjernes nationalitet // (tons)

Indenlandske fartøjer //

Andre medlemsstaters fartøjer //

Tredjelandsfartøjer //

I alt //

Landinger pr. ICES-område (indenlandske fartøjer) // (tons)

II //

III //

Iva //

Ivb //

V //

Via //

Vib //

VIIa //

VIIb-k //

VIII //

IX //

X //

Med //

Andet : //

I alt //

Bestemmelser

Flådestørrelse - antal af indenlandske fartøjer af hver størrelse (< 10m og > 10m)

Landinger efter fartøjernes nationalitet - landinger i egen stat af indenlandske fartøjer, andre medlemsstaters fartøjer og tredjelandsfartøjer, i tons

Landinger efter ICES-område (indenlandske fartøjer) - Landinger i egen stat fra indenlandske fartøjer efter fangstområde

BILAG III

INDHOLD AF EVALUERINGSRAPPORTEN

- programmets formål

- anvendte midler

- faktiske udgifter

- resultaterne af programmet

- programmets virkning

- udgifternes omkostningseffektivitet

- Fællesskabets finansielle bidrag.

FINANSIERINGSOVERSIGT

1. FORANSTALTNINGENS BETEGNELSE:

Tilskud fra Fællesskabet til kontrol, inspektion og overvågning

2. BUDGETPOST

B2-901

3. RETSGRUNDLAG

EF-traktatens artikel 37

4. BESKRIVELSE AF FORANSTALTNINGEN

4.1 Foranstaltningens generelle formål

Efter indførelsen af den fælles fiskeripolitik er spørgsmålet opstået om finansiel solidaritet for at støtte medlemsstaternes indsats med henblik på kontrol. Denne medfinansiering fra Fællesskabet androg i perioden 1991 til 1995 110 mio. EUR og blev ydet på grundlag af beslutning 89/631/EØF. I perioden 1996 til 2000 blev tilskuddene på i alt 205 mio. EUR ydet på grundlag af beslutning 95/527/EF.

På grund af den generelt meget positive virkning af anvendelsen af disse beslutninger bør beslutning 95/527/EF følges op.

Der kan dog ikke blive tale om blot en uændret videreførelse. Visse udgifter bør nedsættes for at muliggøre en større indsats på andre områder. Det foreslås derfor at nedsætte Fællesskabets tilskud til de tunge kontrolredskaber (skibe og luftfartøjer) og ændre støtten til basisudstyret til en støtte til fornyelse og modernisering. Efter denne nedsættelse kan der eventuelt ydes større bevillinger til andre tiltag, f.eks.:

- EDB-net

- ny teknologi (anden end EDB-net)

- faglig uddannelse af kontrolpersonalet

- fiskerikontrol inden for de regionale fiskeriorganisationer.

4.2 Foranstaltningens varighed og nærmere bestemmelser for dens fornyelse

Der anbefales en nedsættelse af den tid, hvor den nye beslutning anvendes, i forhold til de tidligere programmer. Dette skyldes, Kommissionen ikke ønsker at foregribe den undersøgelse af den fælles fiskeripolitiks almindelige udvikling, som den skal forelægge Rådet og Europa-Parlamentet inden udgangen af 2002. Det foreslås derfor, at beslutningen skal gælde i tre år (2001-2003).

5. KLASSIFIKATION AF UDGIFTERNE/INDTÆGTERNE

5.1 IOU

5.2 OB

5.3 ingen indtægter

6. UDGIFTERNES/INDTÆGTERNES ART

- tilskud som led i medfinansiering sammen med andre offentlige og private finansieringskilder.

tilskud i form af refusion. Mulighed for forskud.

7. FINANSIELLE VIRKNINGER

7.1 Beregningsmetode for de samlede omkostninger ved foranstaltningen (fastlæggelse af gennemsnitsomkostningerne pr. enhed)

Tilskuddene til medlemsstaternes udgifter til fiskerikontrol ydes til følgende formål:

- etablering af de datasystemer og - net, der er nødvendige for informationsudvekslingen i forbindelse med kontrollen. Tilskuddene kan andrage indtil 75%

- forsøg med og ibrugtagning af nye teknologier til forbedring af overvågningen af fiskeriet. Tilskuddet begrænses til 50% (har hidtil kunnet andrage over 50%), fordi udgifterne til indførelse af VMS-systemet hovedsagelig blev dækket under beslutning 95/527/EF. Der må dog fastsættes et højere fællesskabstilskud for de tilfælde, hvor der er tale om omfattende satellitovervågning. I dette tilfælde nedsættes den gældende længdetærskel (i dag 24 m overalt), eller der inddrages andre parametre (fartøjernes hastighed), herunder elektronisk logbog

- faglig uddannelse af kontrolpersonale i medlemsstaterne. Tilskuddet til dækning af udgifterne til uddannelse, der især skal foregå i en anden medlemsstat end den, hvor den pågældende gør tjeneste, kan andrage indtil 50%

- udarbejdelse af nye programmer for inspektion og overvågning inden for de regionale fiskeriorganisationer. Tilskuddene kan højst andrage 50%

- erhvervelse eller modernisering af kontroludstyr. Tilskuddene begrænses nu til højst 30% (efter beslutning 95/527/EF kunne tilskuddene andrage fra 35% til 50%), fordi Fællesskabet i perioden 1996-2000 hovedsagelig har bidraget til finansieringen af kontrolredskaber på havet, og medlemsstaternes behov for disse tunge redskaber nu betragtes som stort set opfyldt. Der bør dog ydes et ekstra tilskud til de medlemsstater, der med hensyn til overvågningszone har en særlig vanskelig opgave, eller som i en vis periode af året indsætter overvågningsmidler til kontrol af et reguleret område, som hører under regionale fiskeriorganisationer, som de er interesseret eller er kontraherende part i.

Der påtænkes desuden et særligt tilskud, der begrænses til 50%, til medlemsstaternes indførelse af en evalueringsordning for udgifterne til fiskerikontrollen.

7.2 Omkostningernes fordeling på foranstaltningens elementer

EU i mio. EUR (løbende priser)

>TABLE POSITION>

Udgiftsfordelingen kan ikke fastsættes mere præcist, da ansøgningsinitiativet henhører under medlemsstaterne. Det vil dog være ønskeligt at prioritere datanettene og de nye teknologier.

7.3 Operationelle udgifter til undersøgelser, eksperter osv., der afholdes over budgettets del B

Denne udgiftspost udelukker som følge af sin art operationelle udgifter af denne art.

7.4 Tidsplan for forpligtelsesbevillinger/betalingsbevillinger

EU i mio. EUR

>TABLE POSITION>

8. FORHOLDSREGLER MOD SVIG

Kommissionen træffer under dette tiltag hvert år beslutning om EU's medfinansiering af udgifter afholdt af medlemsstaterne. Der foretages først en forudgående evaluering af ansøgningerne fra medlemsstaterne. Kommissionen afgør, om ansøgningerne er tilskudsberettigede på grundlag af medlems staternes programforslag til samtlige udgifter for årene 2001, 2002 og 2003. De godkendte forslag behandles hvert år og efter samråd mellem tjenestegrenene på møder i Forvaltningskomitéen for Fiskeri og Akvakultur. Til sidst beslutter Kommissionen, om den pågældende ansøgning er tilskudsberettiget, og hvor stort tilskuddet skal være.

Udbetalingerne af EU-tilskuddet sker efter indsendelse af betalte fakturaer og omfatter kun faktisk godkendte tilskudsberettigede udgifter. Desuden kræves indsendelse af et korrekt udfyldt "spørgeskema vedrørende offentlige kontrakter".

For at sikre, at tilskud, der ydes over EU-budgettet, anvendes bedst muligt, skal medlemsstaterne sikre fuldstændig gennemsigtighed, og de skal garantere, at de kontrol- og sanktionsordninger, som de har indført, er effektive.

Det skal desuden nævnes, at Kommissionens medarbejdere foretager kontrolbesøg i medlemsstaterne, hvorunder de påser, at udstyret er i overensstemmelse med de obligatoriske administrative dokumenter, som medlemsstaternes myndigheder fremsender til Kommissionen, og kontrollerer, at alle udgifter, til hvilke Kommissionen yder tilskud, faktisk afholdes. Der planlægges besøg i flere medlemsstater i hele den periode, hvor tiltaget gennemføres.

På grundlag af alle disse foranstaltninger kan Kommissionen vurdere, hvilket indhold den beslutning, der skal følge efter beslutning 95/527/EF, skal have.

9. OPLYSNINGER OM COST/EFFECTIVENESS

9.1 Specifikke og kvantificerbare mål, målgruppe

- Specifikke mål: forbindelse med det generelle mål

- Indsættelse af det edb-udstyr og oprettelse af de datanet, der er nødvendige for informationsudvekslingen i forbindelse med kontrollen

- Ibrugtagning af nye teknologier (andre end datanet)

- Uddannelse af kontrolpersonale

- Iværksættelse af nye inspektions- og overvågningsprogrammer for de regionale fiskeriorganisationer

- erhvervelse eller modernisering af inspektions- og kontroludstyr.

- Målgruppe: differentieres eventuelt for de enkelte mål; de endelige modtagere af EU's tilskud og formidlerne skal nærmere bestemmes.

Den direkte målgruppe er de myndigheder i medlemsstaterne, der varetager fiskerikontrollen. Men det er alle økonomiske beslutningstagere, der er involveret i fiskeri og dertil knyttet virksomhed, og som ofte befinder sig i regioner, hvor andre erhvervsmuligheder er begrænsede, der drager fordel af en effektiv kontrol. Det er dog ikke kun fiskerisektoren der er berørt, for dårligt kontrolleret fiskeri har økologiske virkninger i hele EU, ligesom det har en negativ diplomatisk indflydelse, hvis det påvises, at fiskerikontrollen i internationale eller tredjelandes farvande er utilstrækkelig.

9.2 Begrundelse for foranstaltningen

- EU skal yde tilskud, især under hensyn til nærhedsprincippet

En løsning på manglede fiskerikontrol kræver en politisk samt lovgivnings- og budgetmæssig foranstaltning fra EU. Ingen aspekter af denne tredelte foranstaltning kan undlades, og er under alle omstændigheder indbyrdes forbundne. Der er hovedsagelig på Kommissionens initiativ gjort fremskridt med hensyn til lovgivningen. De tilsvarende politiske beslutninger har finansielle virkninger, som EU må bidrage til.

Fiskerikontrollen er ifølge sin art et EU-problem, fordi der er indført en fælles fiskeripolitik, og fordi fiskene vandrer, hvilket gør, at medlemsstaternes fiskeri bliver indbyrdes afhængigt af hinanden. Analyser af omkostningseffektiviteten i forbindelse med kontrollen kan ikke være begrænset til en medlemsstat. Solidaritet inden for EU er derfor nødvendig. En budgetpost, der gør det muligt at yde tilskud til medlemsstaternes udgifter hertil, er en imødekommelse heraf og et instrument hertil.

- Valg af interventionsmidler

* fordele i forhold til alternative foranstaltninger (komparative fordele)

* analyse af eventuelt tilsvarende tiltag i EU eller i verden

* afledte virkninger og forventede multiplikatorer.

De budgetmidler, der er nødvendige til en effektiv kontrol, er beskedne i betragtning af fiskeriets økonomiske betydning og de tab, som bedrageri vil medføre. De er ligeledes beskedne i forhold til andre landes udgifter hertil.

Den del af udgifterne til kontrol, der afholdes over EU-budgettet, skal være beskeden i forhold til medlemsstaternes andel, men fællesskabs interventionerne er den vigtigste faktor i fremskridtene.

De samlede udgifter til fiskerikontrol i Fællesskabet anslås til 300 mio. EUR/år, hvoraf ca. en tredjedel er investeringer og to tredjedele driftsudgifter. De tilskud, som Fællesskabet skal yde for at kontrollen bliver effektiv, er beskedne i forhold til fiskeriets økonomiske vægt og i forhold til andre staters tilsvarende udgifter. I perioden 1996-2000 oversteg medlemsstaternes ansøgninger om tilskud i øvrigt langt de disponible bevillinger.

På grund af medlemsstaternes forholdsvis beskedne udnyttelse af Fællesskabets tilskud i perioden 1996-2000 synes det dog hensigts mæssigt at nedsætte bevillingerne til dette tiltag med gennemsnitligt 41 mio. EUR til 35 mio. EUR om året med henblik på at nå frem til en bedre udnyttelse af bevillingerne end hidtil.

Desuden må medlemsstaterne i højere grad følge med den tekniske udvikling og modernisere og investere i kontroludstyret. Behovet er desuden øget inden for tjenesteydelser, især med henblik på at forbedre efteruddannelsen på forskellige områder og samarbejdet mellem medlemsstaterne inden for kontrol.

- De vigtigste usikkerhedsfaktorer, der kan påvirke tiltagenes resultater

For det første kan det være vanskeligt for medlemsstaterne at opfylde deres forpligtelser med hensyn til medfinansieringen og indførelsen af andre foranstaltninger (tilrettelæggelse, personale, sanktioner...).

Spørgsmålene om driftsbudget, personale, administration og sanktioner henhører normalt under medlemsstaterne. Hvis de ikke vedtager de nødvendige foranstaltninger, vil tilskuddene fra Fællesskabet ikke føre til opfyldelsen af de ønskede mål. De nationale myndigheder, der er veludstyrede med hensyn til materiel, er fortsat ikke tilstrækkeligt effektive.

9.3 Overvågning og evaluering af foranstaltningen

- Resultatindikatorer

* resultatindikatorer (måling af indsats)

* virkningsindikatorer i forhold til forfulgte mål

Den største vanskelighed skyldes, at de myndigheder, der foretager fiskerikontrol, ofte har flere opgaver. Udgifterne skal derfor fordeles. Tydeligst ses dette i forbindelse med kontrollen på havet. Hvis kontrollen er under søværnets regi, kan den medfører følgeeffekter (nødhjælp på havet, øget tilstedeværelse af søværnet), selv om indsatsen er koncentreret om fiskerikontrol.

Uanset vanskelighederne må der i forbindelse med de udgifter, der er nødvendige til en effektiv kontrol, træffes regnskabsmæssige dispositioner til nærmere bestemmelse af deres størrelse.

De vigtigste indikatorer fastlægges på grundlag af udnyttelsen af de midler, der tages i anvendelse: antallet af dage på havet for kontrolskibene og antal flyvetimer for flyene samt antal kontroller på havet eller på landjorden. Disse tal er udtryk for aktiviteten og ikke effektivitetsmålinger.

På andet analyseniveau angives antallet af konstaterede overtrædelser og deraf følgende sanktioner. Disse oplysninger sammenholdt med de tidligere nævnte indikatorer er nødvendige til at vurdere, hvor streng kontrollen og sanktionerne har været.

Med hensyn til politikken til bevarelse af ressourcerne vurderes den reelle effektivitet af kontrollen af den fælles fiskeripolitik på baggrund af to grundlæggende forhold, nemlig begrænsningerne af fiskekvoterne og beskyttelsen af unge marine organismer. Således skal de reelle og de godkendte fangster vurderes for hver bestand, og fangsterne af fisk under mindstemål bestemmes. Denne opgave er paradoksalt nok teknisk enklere end påvisningen af enkeltovertrædelser, der kan optages til retlig behandling. Men for kontrollens vedkommende gør en kvantificering af bedrageriet det straks muligt ikke blot at fastlægge generelle indikatorer for effektiviteten, men også at rette kontrollen mod de største problemer. Det bliver derved muligt at rationalisere kontrolindsatsen, således at de midler, der er nødvendige dels til forebyggelse og afskrækkelse og dels til indsamling af de beviser, der kræves for at kunne idømme sanktioner, koncentreres om de alvorligste problemer. Denne koncentration muliggør ikke blot en direkte effektivisering af kontrollen, men vil i høj grad øge dens troværdighed i branchen, der ofte er velorienteret om situationen med hensyn til alvorlige og tilbagevendende bedragerier.

- De nærmere regler for og hyppigheden af evalueringen

De modtagende medlemsstater skal i vidt omfang give garanti for effektiviteten og gennemsigtigheden. Derfor skal

- Kommissionen have forelagt medlemsstaternes programmer med overslag over deres samlede udgifter for årene 2001, 2002 et 2003, i stedet for over de årlige programmer

- medlemsstaterne på forhånd, midtvejs og efterfølgende vurdere målene for og virkningerne af deres udgifter til deres kontrolprogrammer, herunder om de eventuelt vil benytte sig af muligheden for tilskud til indførelsen af en evalueringsordning

- medlemsstaterne gennemfører programmerne i løbet af højst et år fra indgåelsen af den retlige og finansielle udgiftsforpligtelse, der sker i løbet af højst et år efter den årlige beslutnings offentliggørelse i EFT

- Kommissionen skal kunne tilbagekræve midler, som medlemsstaterne anvender uretmæssigt.

10. UDGIFTER TIL ADMINISTRATION (BUDGETTETS DEL A, AFSNIT III)

Den faktiske størrelse af de nødvendige midler til administration følger af Kommissionens årlige beslutning om tildelingen af midler og fastsættes under hensyn til bl.a. det yderligere personale og de ekstrabevillinger, som budgetmyndigheden bevilger.

10.1 Indvirkning på antallet af stillinger

>TABLE POSITION>

10.2 De menneskelige ressourcers samlede finansielle indvirkning

(EUR)

>TABLE POSITION>

Beløbene angiver de samlede udgifter til stillingerne under tiltagets samlede varighed.

10.3 Andre driftsudgifter som følge af foranstaltningen, bl.a. udgifter til udvalg og ekspertgrupper

(EUR)

>TABLE POSITION>